text: Tre af Esbjergs Biblioteksfilialer reddet
  28 maj 2015 kl. 08.44
  Politikerne i Esbjerg Kommune bebudede ellers tidligere på året at bibliotekerne i Sædding, Kvaglund og Tjæreborg skulle lukkes på grund af besparelser. Men onsdag indgik byens to største partier en aftale om at alle lokale biblioteker er reddet - inklusiv Mødestedet i Sædding Centret.
  I stedet for at lukke filialafdelingerne vil Venstre og Socialdemokraterne finde den bebudede besparelse på knap 1,9 millioner kroner på de betjente åbne- og lukketider, og dermed personaleomkostningerne
  Det betyder at de Sædding og Kvaglund-afdelingernes betjente åbningstider næsten halveres fra knapt 30 timer ugentligt til 15 timer.
  Tjæreborg Bibliotek rammes ikke i første omgang af besparelser på den betjente åbningstid.
  Men helt fri for besparelser går Tjæreborg dog ikke, politikerne arbejder lige nu på at finde en løsning, så de også kommer til at bidrage til besparelserne.
  Desuden reduceres de betjente åbningstider på bibliotekerne i Bramming og Ribe med fire ugentlige timer.
  Heller ikke Hovedbiblioteket rammes af nedskæringer.
  